อัด รัฐแก้โควิด มีแต่ เจ็บ จน เจ๊ง อย่าเอา พ.ร.ก.ฉุกเฉิน มาเป็นแพะ 
น.อ.อนุดิษฐ์ นาครทรรพ ยัน เพื่อไทย เห็นด้วย จัดสรรงบฯ ช่วยปชช.แก้โควิด-19 แต่คนแคลงใจพ.ร.ก.กู้เงิน ทำไมไม่ตัดงบไม่จำเป็นซื้ออาวุธออกไปก่อน แขวะ ตอนนี้ไทยมีแต่เจ็บ จน เจ๊ง ย้ำ อย่าเอา พ.ร.ก.ฉุกเฉินมาเป็นแพะ ขู่ ปชช.วันที่ 27 พ.ค. น.อ.อนุดิษฐ์ นาครทรรพ ส.ส.กทม. เลขาธิการพรรคเพื่อไทย กล่าวยืนยัน พรรคเพื่อไทย เห็นด้วยในการที่รัฐบาลจัดสรรงบประมาณช่วยประชาชน แต่ก่อนการออก พ.ร.ก.กู้เงิน นี้ออกมานี้ สังคมอาจแคลงใจว่า ท่านจะออก พ.ร.ก.กู้เงินจำนวนมากเกินไป เกินความจำเป็นไปหรือไม่ ทั้งนี้ หากท่านนายกฯ จริงใจ ท่านต้องชะลอโครงการไม่จำเป็นออกไปเสียก่อน เช่น โครงการซื้ออาวุธ-ซื้อเรือดำน้ำ เพื่อนำเงินมาช่วยพี่น้องประชาชนเสียก่อน ฉะนั้นที่ผ่านมา ประชาชนเขาถึงบอกว่า ท่านทำก็เหมือนไม่ทำ เขาถึงตั้งชื่อเล่นๆ ว่า พ.ร.ก.เราไม่ทิ้งกัน ตอนนี้ก็กลายเป็น พ.ร.ก.เราเป็นหนี้ด้วยกัน ซึ่งท่านนายกฯ ต้องชี้แจง ไม่งั้นประชาชนเขาจะเปลี่ยนชื่อให้อีก จะกลายเป็น พ.ร.ก.เราตายด้วยกันน.อ.อนุดิษฐ์ กล่าวต่อว่า ฝ่ายค้านเป็นห่วงระบบเศรษฐกิจประเทศไทย ที่ล้มเหลว ประเทศไทย มี 3 ป. ใครๆ ก็รู้ว่าเป็นใคร แต่ตอนนี้ประเทศไทย มี 3 จ. คือ เจ็บ จน เจ๊ง เพราะท่านปล่อยให้ค่าเงินบาทแข็งค่า มาก่อนโควิด-19 จะมาเสียอีก ย้ำ เศรษฐกิจไทย ตอนนี้ 4 เครื่องยนต์ดับสนิท ถึงมันยังลอยอยู่กลางอากาศ แต่เชื่อว่ามันจะลอยอยู่ได้อีกไม่นาน แต่หากเราไม่สามารถติดเครื่องยนต์ได้ เครื่องบินก็จะต้องโหม่งโลกแน่ แล้วท่านนายกฯ จะโดดร่มหนีหรือไม่ อันนี้ท่านนายกฯ จะต้องตอบท่านนายกฯ กำลังจะเป็นนายกรัฐมนตรีที่สร้างหนี้ ให้กับคนไทยมากที่สุดในประวัติศาสตร์ คนไทยเป็นหนี้ และต้องร่วมกันใช้หนี้ตลอดชั่วลูกชั่วหลาน ขณะคำถามที่รัฐบาลจะต้องตอบให้ได้ คือ จะฟื้นกำลังซื้อของพี่น้องประชาชนได้อย่างไร และจะช่วยประชาชนที่ตกงานมากกว่าล้านคนในขณะนี้ ให้มีงานทำ มีรายได้ อย่างไร สิ่งเหล่านี้ รัฐบาลต้องคิดให้ตกผลึกให้ชัดเจน ซึ่งรัฐบาลต้องทำเรื่องนี้ให้โปร่งใสและมีความชัดเจน น.อ.อนุดิษฐ์ กล่าวนายอนุดิษฐ์ ยืนยัน ว่า สถานการณ์โควิด-19 ขณะนี้ดีขึ้นแล้ว ฉะนั้นควรต้องยกเลิก พ.ร.ก.ฉุกเฉิน รวมทั้งหยุดเอาโควิด-19 มาเป็นแพะ มาสร้างความหวาดกลัวให้ประชาชน ไม่ต้องกลัว ประชาชนเขาไม่ออกมาทำอะไรหรอกครับ เอาตัวเองให้รอดก็ดีแล้วในตอนนี้
อนุดิษฐ์ ยัน เพื่อไทย เห็นด้วย จัดสรรงบฯ ช่วย ปชช.แก้โควิด-19 แต่คนแคลงใจพ.ร.ก.กู้เงิน ทำไมไม่ตัดงบไม่จำเป็นซื้ออาวุธออกไปก่อน แขวะ ตอนนี้ไทยมีแต่เจ็บ จน เจ๊ง ย้ำ อย่าเอา พ.ร.ก.ฉุกเฉินมา
อภิปราย พ.ร.ก. เงินกู้,พ.ร.ก.เงินกู้,ประชุมสภา,เงินกู้ 1.9 ล้านล้าน,ประชุมสภาผู้แทนราษฎร,อนุดิษฐ์ นาครทรรพ,พรก.ฉุกเฉิน,ข่าวทั่วไป